《秋夜投惠山不二门宿将于质明陪祀家祠》
清代·浦淮音

山色偏于夜色佳，况饶秋意满庭阶。室虚生白月当午，香远益清风入怀。

饷列野蔬消茗椀，弈翻新谱落松钗。一宵尘梦祛应尽，好借安禅作散斋。

作者简介：浦淮音，字德星，乾隆时无锡人。诸生。性孝友，文思敏妙，时为其祖代做应酬文字，点笔伸纸，几能乱真。